               …... számú napirend

Előterjesztés Zalakaros Város Önkormányzati Képviselőtestületének 2024. március 21-i ülésére 

Tárgy: Városbor árak 2024. évi megállapítása, kiírás elfogadása
Az előterjesztést készítette: Sinkovics Norbert Zalakarosi Közösségi Ház és Könyvtár igazgató
Határozati javaslat: 

Zalakaros Város Képviselőtestülete egyetért és elfogadja az alábbi határozatokat:
1. Zalakaros Város Képviselő Testülete a 2024-es évben Zalakaros Város fehérbor megvásárlási árát bruttó ……………..Ft/0,75 üveg áron határozza meg.

2. Zalakaros Város Képviselő Testülete a 2024-es évben Zalakaros Város bora kiválasztását csak fehér borra írja ki.
3. Zalakaros Város Képviselő testülete elfogadja, hogy 2024-ben is a termelő címkéjét használnánk és erre készíttetnék egy kisebb (plecsni) címkét Zalakaros Város Bora 2024 felirattal.
4. A Zalakarosi Közösségi Ház és Könyvtár 2024-es költségvetésben a város bora megvásárlására (+reprezentációs adó) és a boros címkék nyomtatására összesen bruttó 1.000.000 Ft áll rendelkezésre.

   
Határidő: 2024. május 30.

Felelős: Novák Ferenc polgármester

Sinkovics Norbert Zalakarosi Közösségi Ház és Könyvtár igazgató

Tisztelt Képviselőtestület!

Településünkön több mint két évtizede kerül megválasztásra a város bora, amely kiváló PR eszköznek is bizonyult. 
A Város bor kiválasztása az elmúlt évhez hasonlóan történne, három tagú bíráló bizottságot (szakemberek) állítanánk fel, akik a Dél-Zalai Hegyközség (Galambok-Miháldi, Zalakarosi, Garabonci, Nagyradai és Pogányvári Hegyközség) területén termett szőlőből készült fehérborokból választanák ki a legmegfelelőbbet Zalakaros Város Képviselő testülete számára, amelyből/amelyekből kerülne ki a Város bora.
Címke esetében: termelő címkéjét használnánk és erre készíttetnék egy kisebb (plecsni) címkét Zalakaros Város Bora 2024 felirattal.
A termelőkkel történt egyeztetés alapján, a bruttó 1.270 Ft-os árt nagyon alacsonynak tartják, ezt mindenképp emelni kell, mert több, mint 5 éve volt utoljára emelve.
Javaslati minimum ár: nettó 1.200 Ft, bruttó: 1.524 Ft

(1. számú melléklet: Zalakaros Város bora kiválasztás kiírása 2024) 
Továbbá azt is jelentené, hogy a Zalakarosi Közösségi Ház és Könyvtár az idei évben is palackozva vásárolja meg a majd kiválasztott Zalakaros Város fehér borokat. 

Zalakaros, 2024. március 4.
1. számú melléklet

Zalakaros Város bora verseny kiírása 2024: 

Zalakaros Város fehér bora cím, elnyerési feltételei a következők: 

· előzetes bejelentkezés a Zalakarosi Közösségi Ház és Könyvtárnál 2024. március 25. hétfő
· Zalakaros Város fehér bora kiválasztása várhatóan 2024. március 27. szerda
· Zalakaros város bora kiválasztáshoz a leadási időpontok 2024. március 26-27. előzetes egyeztetés alapján napközben. Helyszín: 8749 Zalakaros, Hegyalja u. 40. (Civil Ház)
· Zalakaros Város fehér borához a mintákat 0,75 l-es üvegpalackban kérjük leadni! Az üvegeket kérjük címkével ellátni a következők szerint: a termelő neve, címe, évjárata, fajtája, és termőhelye.

· a fehérbor Dél-Zalai Hegyközség (Galambok-Miháldi, Zalakarosi, Garabonci, Nagyradai és Pogányvári Hegyközség) települései területén termett szőlőből készült bor, 

· a termelő vállalja, hogy a Zalakaros Város fehér bor kiválasztása esetén a szükséges forgalomba hozatali engedéllyel rendelkezik, és az írásbeli kiértesítést követően 45 napon belül palackozott borokat (kb. 600 üveg 0,75 l-es) leszállítja a következő címre (8749 Zalakaros, Hegyalja u. 40.), Zalakaros Város Önkormányzata által előre meghatározott áron. (bruttó …. Ft/palack) 

· származási bizonyítvánnyal (hegybírótól) rendelkezik, a szakmai zsűri ajánlását bírja. 

· város bora versenyen résztvevőknek összesen 4 db mintát kell leadni

